text: ডাক্টাস আর্টেরিওসাস হলো বর্ধনশীল ভ্রূণের একটি রক্তনালি যা পালমোনারি ধমনীর কান্ডকে নিকটবর্তী নিম্নমুখী মহাধমনীর সাথে যুক্ত করে। এটি ডাক্টাস বোটালি নামেও পরিচিত। ডাক্টাস বোটালি নামটি ইতালীয় শারীরবিজ্ঞানী লিওনার্দো বোটালোর নামে নামকরণ করা হয়েছে। ডাক্টাস আর্টেরিওসাস ডান নিলয় থেকে বেশিরভাগ রক্তকে ভ্রূণের তরল-ভরা অ-কার্যক্ষম ফুসফুসে যেতে বাইপাস হিসেবে কাজ করে। জন্মের সময় এটি বন্ধ হয়ে যায় এবং লিগামেন্টাম আর্টেরিওসামে পরিণত হয়।
  
  কাঠামো এবং বিকাশ 
  ডাক্টাস আর্টেরিওসাসটি ভ্রূণের বিকাশের সময় বামদিকের ষষ্ঠ অ্যাওর্টিক আর্চ থেকে গঠিত হয়  এবং অ্যাওর্টিক আর্চের শেষ অংশ (অ্যাওর্টাল ইস্টমাস) এবং পালমোনারি ধমনীর প্রথম অংশকে সংযুক্ত করে।
  
  ব্যাধি: প্রতীয়মান ডাক্টাস আর্টেরিওসাস 
  থাম্ব|চিত্রে প্রাপ্তবয়স্ক মানুষের হৃৎপিন্ড দেখানো হয়েছে। এখানে প্রতীয়মান ডাক্টাস আর্টেরিওসাস পালমোনারি ট্রাঙ্কটিকে আর্চ অব দ্য অ্যাওর্টার সাথে যুক্ত করেছে
  শিশুর জন্মের পরে যদি ডাক্টাস আর্টেরিওসাসটি বন্ধ না হয় তবে প্রতীয়মান ডাক্টাস আর্টেরিওসাস নামে একটি ক্লিনিকাল অবস্থার সৃষ্টি হয়। যার ফলস্বরূপ মহাধমনী থেকে পালমোনারি ধমনীতে রক্তের অস্বাভাবিক প্রবাহ ঘটে। এক্ষেত্রে সঠিক চিকিৎসা করা না হলে পালমোনারি হাইপারটেনশন, ডান নিলয়ের হার্ট ফেইলিউর এমনকি কার্ডিয়াক অ্যারিথমিয়াও হতে পারে।
  
  আরও দেখুন
  
  তথ্যসূত্র
  
  বহিঃসংযোগ 
  
   বার্কলে.ইডুতে জন্মের সময় সংবহন পরিবর্তন
  
  বিষয়শ্রেণী:কার্ডিওভাস্কুলার সিস্টেমের ভ্রূণতত্ত্ব
title: ডাক্টাস আর্টেরিওসাস